Publication: Magyar Közlöny
Issue: MK-2011-48 (Year: 2011, Number: 48)
Era: contemporary
Section: szóló 24/2009. (V. 11.) Fõv. Kgy. rendeletet. A törvényi rendelkezések (Kkt., Ötv.) alkotmányellenességének okát a
Paragraph Index: 774

szóló 24/2009. (V. 11.) Fõv. Kgy. rendeletet. A törvényi rendelkezések (Kkt., Ötv.) alkotmányellenességének okát a delegált jogkörben eljáró önkormányzati jogalkotói felhatalmazás kereteinek hiányában jelölte meg. A vizsgált két törvényszakasz ugyanis önérdek egyoldalú érvényesítését, önkényes jogalkotási lehetõséget biztosított az önkormányzatok számára a parkolási díjak és pótdíjak megállapításakor. Az Alkotmánybíróság ebben az esetben nem egy jogalkotási hiányosságot, mulasztást értékelt, hanem az önkényes jogalkotás lehetõségét szüntette meg a megsemmisítéssel. Ugyanakkor a törvények olyan kérdéseket hagytak nyitva, illetve hagytak az önkormányzati jogalkotószabad döntésére, amelyek – alapjoggal,illetve alkotmánybanvédett joggal mutatott szoros összefüggésük okán – a díjhoz hasonlóan törvényi szabályozást, de legalábbis megfelelõen részletezett törvényi felhatalmazást igényeltek volna. Mivel e megállapítások a parkolással kapcsolatos, az elbírálás idején már nem hatályos, ám peres eljárásokban még alkalmazandó, korábbi fõvárosi közgyûlési rendeletek (1993., 2005.) esetében is fennálltak, ezért az alkotmányellenesség konzekvenciáit az Alkotmánybíróság az indítványokban megjelölt perekre vonatkoztatottan, alkalmazási tilalom kimondásával vonta le. Az indítványozó bírák e határozat ismeretében függesztették fel az elõttük folyamatban lévõ eljárásokat és nyújtották be indítványaikat. Az Alkotmánybíróság elmúlt húszéves gyakorlata során több alkalommal, többféle összefüggésben szembesült az alkalmazási tilalom fõszabálytól eltérõ megállapításának kérdésével és e határozati rendelkezés – lehetséges – következményeivel. Eltérõ jogi környezetben, és összefüggések között ugyan, de markánsan két álláspont jelent meg a döntéseiben:bizonyosesetekbenélt az alkalmazásitilalomkimondásánakkülönbözõmegoldásaival,másesetekben viszont a jogbiztonság alkotmányos elvére tekintettel res iudicatára hivatkozva döntött.

Source: https://magyarkozlony.hu/hivatalos-lapok/f5c94869b7e914355bbfd29a2095573c943449e6/dokumentumok/90aa7b11ce3226582da904ea545c7acbf7e3c3cf/letoltes